ΑΘΗΝΑ 18/11/2021

ΑΡ. ΠΡΩΤ.: 5252

**ΔΕΛΤΙΟ ΤΥΠΟΥ**

**ΘΛΙΨΗ ΚΑΙ ΑΓΑΝΑΚΤΗΣΗ**

**ΓΙΑ ΤΟ ΘΑΝΑΤΟ ΤΗΣ 42ΧΡΟΝΗΣ ΝΟΣΗΛΕΥΤΡΙΑΣ**

**ΤΟΥ ΠΑΝ/ΚΟΥ ΝΟΣΟΚΟΜΕΙΟΥ ΡΙΟΥ ΣΕ ΤΡΟΧΑΙΟ**

Προχθές το πρωί άφησε τη τελευταία της πνοή στην άσφαλτο σε τροχαίο 42χρονη συνάδελφός μας Νοσηλεύτρια του Παν/κου Νοσοκομείου Ρίου. Επέστρεφε σπίτι της μετά από ακόμη μία εξαντλητική βραδινή βάρδια στη Παθολογική κλινική του Νοσοκομείου.

Συλλυπητήρια στην οικογένειά της.

Επικουρική συμβασιούχος εργαζόμενη που καθημερινά έκανε 90 χιλιόμετρα πήγαινε έλα αφού ο τόπος διαμονής της ήταν στο Μεσολόγγι.

Ένα μεγάλο μέρος του πενιχρού μισθού της πήγαινε στα έξοδα μετακίνησης. Αβεβαιότητα για το μέλλον της στη δουλειά και εξαντλητικά ωράρια λόγω των τραγικών ελλείψεων.

Έπεσε στο καθήκον. Το 28ο θύμα για εμάς της πανδημίας. Ο θάνατος των συναδέλφων όμως δεν χαρακτηρίζεται ως εργατικό ατύχημα. Παρά τις διαβεβαιώσεις του Υπουργού Εργασίας δεν προωθήθηκε σχετική διάταξη. Για τις συνθήκες εργασίας και την εγκατάλειψη της πολιτείας η αγανάκτησή μας.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ